तीन दिन पहले अपलोड होंगे एडमिट कार्ड, अजमेर-जयपुर में ही बनाए सेंटर
Rajasthan RPSC Senior Physical Education Teacher Exam 2022 - राजस्थान लोक सेवा आयोग द्वारा वरिष्ठ शारीरिक शिक्षा अध्यापक (माध्यमिक शिक्षा विभाग) परीक्षा-2022 का आयोजन अजमेर एवं जयपुर जिला मुख्यालय पर 30 अप्रैल 2023 को किया जाएगा।
राजस्थान लोक सेवा आयोग द्वारा वरिष्ठ शारीरिक शिक्षा अध्यापक (माध्यमिक शिक्षा विभाग) परीक्षा-2022 का आयोजन अजमेर एवं जयपुर जिला मुख्यालय पर 30 अप्रैल 2023 को किया जाएगा। परीक्षा दो पारियों में प्रातः 10 से 12.00 बजे एवं दोपहर 2 से 4 बजे तक आयोजित की जाएगी।
आयोग सचिव एचएल अटल ने बताया कि परीक्षा के प्रवेश-पत्र परीक्षा दिनांक से 3 दिवस पहले आयोग वेबसाइट एवं एसएसओ पोर्टल पर अपलोड किए जाएंगे। केंडिडेट्स समय पर एडमिट कार्ड डाउनलोड कर ले। परीक्षा के लिए आवंटित जिले की जानकारी 23 अप्रैल 2023 से एसएसओ पोर्टल के माध्यम से प्राप्त की जा सकेगी। आयोग द्वारा जारी निर्देशानुसार परीक्षा केंद्रों पर परीक्षार्थियों को परीक्षा प्रारंभ होने के नियत समय से 60 मिनट पूर्व तक ही प्रवेश दिया जाएगा। इसके पश्चात किसी भी अभ्यर्थी को परीक्षा केंद्र में प्रवेश नहीं दिया जा सकेगा।
अभ्यर्थियों को सुरक्षा जांच एवं पहचान के बाद ही परीक्षा केंद्रों में प्रवेश दिया जाएगा। इसके लिए अभ्यर्थियों को पर्याप्त समय पूर्व ही परीक्षा केंद्रों पर उपस्थित होना होगा। देरी से आने पर तलाशी में समय लगने के कारण परीक्षा में शामिल होने से वंचित हो सकते हैं।
पहचान के लिए परीक्षा केंद्र पर लाना होगा प्राथमिकता से मूल आधार कार्ड (रंगीन प्रिंट)
अभ्यर्थियों को पहचान के लिए परीक्षा केंद्र पर प्राथमिकता से मूल आधार कार्ड (रंगीन प्रिंट) लेकर उपस्थित होना होगा। मूल आधार कार्ड (रंगीन प्रिंट) नहीं होने की स्थिति में विशेष परिस्थितियों में ही अन्य मूल फोटो युक्त पहचान-पत्र यथा मतदाता पहचान-पत्र, पासपोर्ट, ड्राइविंग लाइसेंस आदि के आधार पर प्रवेश अनुमत किया जा सकता है। मूल फोटो युक्त पहचान-पत्र के अभाव में परीक्षा केंद्र में किसी भी परिस्थिति में प्रवेश नहीं दिया जाएगा। परीक्षा में सम्मिलित होने वाले सभी अभ्यर्थियों को राज्य एवं केंद्र सरकार द्वारा जारी कोरोना गाइडलाइन की पूर्णतः पालना करनी होगी।
आयोग द्वारा कोरोना संक्रमित अभ्यर्थियों की परीक्षा हेतु पृथक से व्यवस्था की जाएगी। इसके लिए कोरोना संक्रमित अभ्यर्थी को परीक्षा दिनांक से एक दिन पूर्व सायं 04ः00 बजे तक कोरोना संक्रमण संबंधी रिपोर्ट मय अन्य दस्तावेज examplanning.rpsc@rajasthan.gov.in पर ई-मेल एवं दूरभाष नंबर 0145-2635255 पर सूचित करना आवश्यक होगा। निर्धारित अवधि में सूचना प्राप्त होने पर आयोग द्वारा कोरोना संक्रमण से ग्रसित अभ्यर्थियों के लिए समुचित व्यवस्था की जा सकेगी।
पढें ये खबर भी...
12वीं बोर्ड में पेपर अच्छे नहीं हुए तो घर छोड़ा:बहन को मैसज किया- मैं डिप्रेशन में हूं, अब कुुछ बनकर ही आऊंगा
अजमेर में 12वीं में पेपर अच्छे नहीं होने पर एक युवक ने घर छोड़ दिया। साथ ही चचेरी बहन को मैसेज कर लिखा कि वह अब कुछ बनकर ही आएगा। उसके मम्मी-पापा का खयाल रखना। घर वालों ने उसके फोन पर सम्पर्क किया लेकिन स्वीच ऑफ मिला। उसके अंकल ने सिविल लाइन थाने में मामला दर्ज कराया। इसके बाद उसे व्हाट्सऐप के जरिए चेट कर मोटिवेट किया और आखिर 12 घंटे बाद वह जयपुर में मिल गया। इसके बाद परिजन ने राहत की सांस ली। पूरी खबर पढ़ने के लिए Click